บอร์ด KTP ไฟเขียวเปลี่ยนชื่อใหม่เป็น “KWG”
KTP เตรียมเปลี่ยนชื่อบริษัทจาก “บมจ.เคปเปล ไทย พร็อพเพอร์ตี้” เป็น “บมจ.คิง ไว กรุ๊ป (ประเทศไทย)” พร้อมเปลี่ยนชื่อย่อเป็น "KWG" รวมทั้งสัญลักษณ์และเว็บไซต์บริษัทด้วย
22 มิ.ย. 2559

บริษัท เคปเปล ไทย พร๊อพเพอร์ตี้ จำกัด (มหาชน) หรือ KTP ระบุว่า ที่ประชุมวิสามัญผู้ถือหุ้น เมื่อวันที่ 20 มิ.ย.59 ได้มีมติให้เปลี่ยนชื่อบริษัทจาก “บริษัท เคปเปล ไทย พร็อพเพอร์ตี้ จำกัด (มหาชน)” เป็น “บริษัท คิง ไว กรุ๊ป (ประเทศไทย) จำกัด มหาชน” รวมทั้งแก้ไขหนังสือบริคณห์สนธิและข้อบังคับของบริษัทเพื่อให้สอดคล้องกับการเปลี่ยนแปลงชื่อบริษัท
ขณะเดียวกัน ยังได้มีมติแจ้งเปลี่ยนแปลงชื่อย่อหลักทรัพย์จาก “KTP” เป็น “KWG” ทั้งนี้ วันที่มีผลการเปลี่ยนแปลงชื่อย่อหลักทรัพย์ให้เป็นไปตามข้อกำหนดของตลาดหลักทรัพย์แห่งประเทศไทย รวมทั้งยังเปลี่ยนสัญลักษณ์ (Logo) และเว็บไซต์ของบริษัท